भड़क उठीं एक्ट्रेस, बोलीं- मुझे छूना मत, सपोर्ट में उतरे यूजर्स
Bollywood Actress Aahana Kumra Fan Controversy; वीडियो में एक्ट्रेस इवेंट के बाद एक शख्स के साथ फोटो क्लिक करवा रही थीं, तभी उस व्यक्ति ने उन्हें छूने की कोशिश की, जो अहाना को पसंद नहीं आया।
बॉलीवुड एक्ट्रेस अहाना कुमरा हाल ही में एक इवेंट में पहुंची थीं, जहां उनके साथ एक फैन ने बदसलूकी की है। इसी से जुड़ा एक वीडियो सोशल मीडिया पर सामने आया है। वीडियो में एक्ट्रेस इवेंट के बाद एक शख्स के साथ फोटो क्लिक करवा रही थीं, तभी उस व्यक्ति ने उन्हें छूने की कोशिश की, जो अहाना को पसंद नहीं आया।
फोटो खिंचवाते हुए कमर पर रखा हाथ 
वीडियो में अहाना ब्लू बॉडीकॉन ड्रेस में इवेंट से बाहर निकलते हुए दिखाई दे रही। इस ड्रेस में वह काफी ग्लैमरस लग रही हैं। वहीं एक्ट्रेस को देख फैंस ने उनके साथ फोटो क्लिक करने की मांग की।
एक्ट्रेस बड़े ही प्यार से एक- एक करके फैंस के साथ फोटोज ले रही थीं कि, इसी बीच व्हाइट शर्ट में एक व्यक्ति उनके पास पहुंचा और फोटो क्लिक करवाने लगा। जैसे ही अहाना उसके साथ पोज देने लगीं, तभी उस आदमी ने उनकी कमर पर हाथ रख दिया।
बोली- 'डोंट टच मी'
फैंस की इस हरकत से अहाना कुमरा आग बबूला हो गईं। वीडियो में अहाना उस व्यक्ति से कहती हैं, 'डोंट टच मी'। इतना कहकर वो वहां से निकल गईं। वीडियो सामने आते ही फैंस अहाना का सपोर्ट कर रहे हैं।
एक यूजर ने वीडियो पर कमेंट करते हुए लिखा, 'वह सही हैं, बिना अनुमति के किसी को छूने का कोई अधिकार नहीं है'। वहीं दूसरे यूजर ने लिखा, 'लोगों को अपनी सीमाएं पता होनी चाहिए'। तो वहीं तीसरे उन्हें सपोर्ट करते हुए लिखा, 'वह असहज महसूस कर रही थी'।
अहाना का वर्कफ्रंट
अहाना कुमरा 'लिपस्टिक अंडर माई बुर्का' और 'द एक्सीडेंटल प्राइम मिनिस्टर' जैसी फिल्मों में अपनी दमदार एक्टिंग के लिए जानी जाती हैं। उन्होंने 'रंगबाज', 'फॉरबिडन लव', 'कॉल माय एजेंट: बॉलीवुड' जैसी वेब सीरीज में भी काम किया है।